
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 74 

~~ 17 Απριλίου 1995 



ΝΟΜΟΣ ΥΠ' ΑΡΙΘ. 2302 

Αποκρατικοποίηση της επιχείρησης «ΕΛΛΗΝΙΚΑ ΝΑΥΠΗ¬ 
ΓΕΙΑ Α.Ε.» και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Μεταβίβαση χαρτοφυλακίου μετοχών της εταιρίας 
Μ ΕΛΛΗΝΙΚΑ ΝΑΥΠΗΓΕΙΑ Α.Ε." 

1 Η "Ελληνική Τραπεζα Βιομηχανικής Ανάπτυξης" 
(Ε.Τ.Β.Α.) προκηρύσσει δημόσιο διεθνή πλειοδοτικό δια¬ 
γωνισμό για την πώληση χαρτοφυλακίου πλειοψηφίας 
έως και εκατό τοις εκατό (100%) των μετοχών της 
ανωνύμου εταιρίας Ελληνικά Ναυπηγεία Α.Ε/. Ο Ανα¬ 
πληρωτής Υπουργός Βιομηχανίας και ο αρμόδιος Υφυ¬ 
πουργός Οικονομικών, ειδικά για την πώληση των με¬ 
τοχών της εταιρίας αυτής, εκπροσωπούν, ενεργούντες 
από κοινού, το Ελληνικό Δημόσιο, ως αποκλειστικό 
μέτοχο της Ε.Τ.Β.Α . 

2. Η σχετική προκήρυξη δημοσιεύεται με ευθύνη της . 
Ε.Τ.Β.Α Α.Ε. σε δύο τουλάχιστον ημερήσιες πολιτικές 
εφημερίδες και μία τουλάχιστον ημερήσια οικονομική 
εφημερίδα, που εκδίδονται στην Αθήνα και σε δύο 
τουλάχιστον διεθνούς κυκλοφορίας οικονομικές εφημε¬ 
ρίδες, που εκδίδονται στην αλλοδαπή. 

3. Η Ε.Τ.Β.Α. προβαίνει στη σύνταξη υπομνήματος 
προσφοράς, ίο οποίο, υπό τον όρο της τήρησης εχε¬ 
μύθειας, γνωστοποιείται στους ενδιαφερομένους για το 
διαγωνισμό και επιμελείται όλων των απαραίτητων ε¬ 
νεργειών για την προετοιμασία και πραγματοποίηση του 
διαγωνισμού. 

4. Κάθε πράξη των ανωτέρω Υπουργών θεωρείται, 
για τους σκοπούς του παρόντος νόμου, ως επέχουσα 
θέση απόφασης Γενικής Συνέλευσης της Ε.Τ.Β.Α.. 

5. Για την επιλογή του τελικού πλειοδότη ισχυουν 
τα ακόλουθα κριτήρια: 

α) Ο αριθμός των εξασφαλιζόμενων θέσεων εργασίας 
για το χρονικό διάστημα των πρώτων έξι (6) ετών από 
τη μεταβίβαση των μετοχών. 

β) Το προσφερόμενο τίμημα και ο τρόπος καταβολής 
του. 


γ) Το επιχειρηματικό σχέδιο και το επενδυτικό πρό¬ 
γραμμα. 

δ) Η οικονομική φερεγγυότητα και η επιχειρηματική 
αξιοπιστία των υποψήφιων αγοραστών. 

ε) Οι τυχόν πρόσθετες, πέραν των αναφερομένων 
στην παρ. 7, εδ. 2 του παρόντος, παροχές προς το 
προσωπικό και 

στ) Οι προτεινόμενες εγγυήσεις για την εξασφάλιση 
των όρων κάθε προσφοράς. 

6. Μετά τη διενέργεια του διαγωνισμού, το Δ.Σ. της 
Ε.Τ.Β.Α, προβαίνει στην αξιολόγηση των προσφορών 
που θα έχουν κατατεθεί και, εντός προθεσμίας τριάντα 
(30) ημερών από την αποσφράγισή τους, συντάσσει, 
βάσει των ανωτέρω κριτηρίων, έκθεση αξιολόγησης με 
πίνακα κατάταξής τους, την οποία, εντός της προα- 
ναφερόμενης προθεσμίας, αποστέλλει στον Αναπλη¬ 
ρωτή Υπουργό Βιομηχανίας, Ενέργειας και Τεχνολογίας 
και στον αρμόδιο Υφυπουργό Οικονομικών. 

Οι παραπάνω Υπουργοί, μετά τη λήψη της έκθεσης 
αξιολόγησης, δύνανται να επιδιώξουν τη βελτίωση των 
προσφορών για την επίτευξη καλύτερων όρων. 

Επίσης, οι δύο ως άνω Υπουργοί, με δεδομένη τη 
σημαντική συμμετοχή της ιδιωτικοποιούμενης επιχείρη¬ 
σης στις προμήθειες στρατιωτικού υλικού του Πολεμικού 
Ναυτικού, δύνανται να αποκλείσουν κάποιον υποψήφιο 
αγοραστή για λόγους δημόσιου συμφέροντος, σχετικού 
με την εθνική άμυνα και τη δημόσια ασφάλεια. 

Σε κάθε περίπτωση, εντός προθεσμίας εξήντα (60) 
ημερών το βραδύτερο από τη λήψη της έκθεσης αξιο¬ 
λόγησης, οι δύο ως άνω Υπουργοί με κοινή απόφασή 
τους προβαίνουν στην κατακύρωση του διαγωνισμού 
στον κατά την κρίση τους επικρατέστερο επενδυτή και 
στην οριστικοποίηση του πίνακα κατάταξης των υπο¬ 
λοίπων. Η απόφαση αυτή κοινοποιείται στην Ε.Τ.Β.Α., 
συνοδευόμενη από εντολή για κατάρτιση της σύμβασης 
με τον επενδυτή που θα έχει επιλεγεί. 

Η σύμβαση του προηγούμενου εδαφίου θα καταρτισθει 
ενώπιον συμβολαιογράφου και θα κυρωθεί με νόμο από 
τη Βουλή. 

7. Με τη σύμβαση ο αγοραστής θα δεσμεύεται ότι 
χωρίς να αποκλείεται και κάθε άλλη παράλληλη επι¬ 
τρεπτή χρήση, θα διατηρήσει την επιχείρηση κυρίως 
ως Ναυπηγείο για χρονικό διάστημα τουλάχιστον δέκα 
(10) ετών από την υπογραφή της. 

Επίσης, ο αγοραστής υποχρεούται να μεταβιβάσει 
χωρίς αντάλλαγμα το πέντε τοις εκατό (5%) τουλάχιστον 
των μετοχών της επιχείρησης στους εργαζομένους, οι 
οποίοι θα παραμείνουν ή θα προσληψθούν στις εξα- 
σψαλιζόμενες θέσεις εργασίας, κατ' ισομοιρίαν. Εάν η 
αγορά περιορισθεί σε ποσοστό μετοχών μικρότερο του 
εκατό τοις εκατό (100%), τότε το πέντε τοις εκατό 
(5%) θα καλυφθεί από τον αγοραστή και την Ε.Τ.Β.Α. 
κατά το λόγο της συμμετοχής τους στο κεφάλαιο της 
Εταιρίας. Οι λεπτομέρειες εφαρμογής της διατάξεως 
του παρόντος εδαφίου (πίνακας δικαιούχων, χρόνος και 
τρόπος διανομής, φύλαξη των μετοχών μέχρι τη διανομή 
κ.λπ.) θα ρυθμιστούν με κοινές αποφάσεις του Ανα¬ 
πληρωτή Υπουργού Βιομηχανίας και του αρμόδιου Υ¬ 
φυπουργού Οικονομικών, μετά από γνώμη του σωματείου 
των εργαζομένων. 

8. Η σύμβαση και όλες οι συνεπεία αυτής πράξεις, 
μεταβιβάσεις, μεταγραφές, εγγραφές υποθήκης ή προ¬ 
σημείωσης υποθήκης ή παραχώρηση ενεχύρου ή ο¬ 
ποιοσδήποτε άλλου εμπράγματου βάρους, καθώς και η 
άρση εμπραγμάτων βαρών, απαλλάσσονται από οποιον- 
δήποτε φόρο, τέλος, χαρτόσημο ή άλλο αντίστοιχο 
δικαίωμα υπέρ του Δημοσίου ή τρίτων, συμπεριλαμβα¬ 
νομένου και του φόρου εισοδήματος. Επίσης, απαλ¬ 
λάσσονται κάθε φόρου οι τυχόν τόκοι του ενδεχομένως 
πιστούμενου τιμήματος. Κατά τα λοιπά ισχύουν σωρευ- 
τικά: α) η διάταξη της παρ. 13 του άρθρου 46α του ν. 
1892/1990 (ΦΕΚ 101 Α'), όπως προστέθηκε με το άρθρο 
14 του ν. 2000/1991 (ΦΕΚ 206 Α') και αντικαταστάθηκε 
με την παρ. 3 του άρθρου 53 του ν. 2224/1994 (ΦΕΚ 
168 Α’) και β) οι διατάξεις του άρθρου 9 του ν. 2244/1994 
(ΦΕΚ 168 Α'), με τις οποίες ερμηνεύτηκαν αυθεντικά 
διάφορες διατάξεις της νομοθεσίας για τις αποκρατι¬ 
κοποιήσεις. 

Οι απαλλαγές αυτές ισχύουν και για την υλοποίηση 
της κατά το άρθρο 44 του ν. 1892/1990 συμφωνίας 
διαγραφής των χρεών της επιχείρησης, καθώς και για 
οποιοδήποτε τυχόν κέρδος εμφανισθεί λογιστικά στην 
επιχείρηση συνεπεία της διαγραφής αυτής. 

9. Με την υπογραφή του μεταβιβαστικού συμβολαίου 
διαγράφονται αυτοδικαίως οι απαιτήσεις της Εταιρίας 
ΕΛΛΗΝΙΚΑ ΝΑΥΠΗΓΕΙΑ Α.Ε.“ από δάνειο 2.500.000 
δολλαρίων Η.Π.Α. προς τους εργαζομένους, καθώς και 
απαίτηση της Εταιρίας κατά του Ελληνικού Δημοσίου, 
ύψους 30.405.000 δολλαρίων Η.Π.Α., έναντι αξιούμενων 
από αυτήν επιχορηγήσεων ναυπηγικών εργασιών για 
τις χρήσεις 1989 και 1990. Διαγράφεται επίσης απαίτηση 
της Εταιρίας από πρόβλεψη τόκων για καθυστερημένες 
οφειλές του Ο.Σ.Ε. περιόδου 1990-1993, ύψους 
1.700.000 δολλαρίων Η.Π.Α.. Τα εν λόγω χρέη ή αξιώσεις 
και οι κάθε φύσης επιβαρύνσεις τους (τόκοι κ.λπ.) 
διαγράφονται εξ ολοκλήρου, οποιοδήποτε και αν είναι 
το ύψος τους κατά την ημέρα της υπογραφής του 
συμβολαίου. 

10. Οι ισχύουσες, νόμιμες ή συμβατικές, λόγω κα¬ 
ταγγελίας αποζημιώσεις του προσωπικού που ενδεχο¬ 
μένως δεν θα καταστεί δυνατόν να συνεχίσει την 
απασχόλησή του στην επιχείρηση, μετά την κατά τις 
προηγούμενες παραγράφους μεταβίβαση των μετοχών 
και εξαιτίας των όρων της, θα καταβληθούν εξ ολο¬ 
κλήρου από την Ε.Τ.Β.Α.. 

11. Ειδικά μέτρα προστασίας των εργαζομένων: 

α. Οι απολυόμενοι μισθωτοί της προηγούμενης πα¬ 
ραγράφου - καθώς και εκείνοι, των οποίων θα καταγ¬ 
γελθεί η σύμβαση εργασίας μετά από σχετική αίτησή 


τους (οικειοθελώς) και αποδοχή της από την Ε.Τ.Β.Α. 
- εφόσον δεν καταστεί δυνατή η τοποθέτησή τους από 
τον Οργανισμό Απασχόλησης Εργατικού Δυναμικού 
(Ο.Α.Ε.Δ.) σε κατάλληλη επιδοτούμενη εργασία, με έγ¬ 
γραφη δήλωσή τους (ν. 1599/1986) που δεν ανακαλείται 
και υποβάλλεται στο Κέντρο Προώθησης της Απασχό¬ 
λησης του Ο.Α.Ε.Δ. μέσα σε δέκα (10) ημέρες από τη 
λήψη της απαιτούμενης συνέντευξης στον Ο.Α.Ε.Δ., 
δικαιούνται να επιλέξουν: 

- Πρώτον, την αυταπασχόλησή τους ή 

- Δεύτερον, την ένταξή τους σε ειδικό πρόγραμμα 
του Ο.Α.Ε.Δ. για την επαγγελματική επανακατάρτισή 
τους ή 

- Τρίτον, την ειδική τακτική επιδότηση ανεργίας, 
εφόσον έχουν συμπληρώσει κατά την υποβολή της 
δήλωσης το 55ο έτος της ηλικίας τους. 

Σε περίπτωση μη υποβολής της παραπάνω δήλωσης 
ο απολυθείς μπορεί να επιδοτηθεί τακτικά ως κοινός 
άνεργος. 

Μέχρι τη λήψη της ως άνω συνέντευξης, η οποία θα 
πραγματοποιηθεί το αργότερο εντός τριμήνου από την 
καταγγελία της σύμβασης του μισθωτή, ο απολυθείς θα 
λαμβάνει, στο τέλος κάθε μήνα, ειδικό επίδομα ύψους 
εκατό χιλιάδων (100.000) δραχμών, που προσαυξάνεται 
κατά είκοσι χιλιάδες (20.000) δραχμές για την (τον) μη 
εργαζόμενη (ο) σύζυγο και κατά δέκα χιλιάδες (10.000) 
δραχμές για καθένα από τα προστατευόμενα τέκνα του. 
Το επίδομα αυτό δεν καταβάλλεται, εφόσον το διάστημα 
για το οποίο οφείλεται είναι μικρότερο του δεκαπεν¬ 
θημέρου. 

β. Σε όσους επιλέξουν την αυταπασχόληση θα τους 
καταβληθεί σε τρεις (3) ισόποσες δόσεις και εντός 
έτους από τη σχετική επιλογή, ποσό ίσο προς το 
δωδεκαπλάσιο του μέσου όρου των πράγματι καταβλη- 
θεισών εντός του 1994 αποδοχών τους, χωρίς να 
λαμβάνονται υπόψη τα επιδόματα εορτών και κανονικής 
άδειας και μέχρι ποσού διακοσίων ογδόντα χιλιάδων 
(280.000) δραχμών ανά μήνα. Τα καταβαλλόμενα ποσά 
δεν υπόκεινται σε καμιά κράτηση. 

γ. Όσοι επιλέξουν την επανακατάρτισή υποχρεούνται 
να παρακολουθήσουν προγράμματα επαγγελματικής ε- 
πανακατάρτισης στα οποία θα ενταχθούν από το Κέντρο 
Προώθησης της Απασχόλησης. Η διάρκεια των προ¬ 
γραμμάτων αυτών μπορεί να φθάσει τους τέσσερις (4) 
μήνες και δεκαπέντε (15) ημέρες. Κατά το χρόνο της 
επανακατάρτισης οι εκπαιδευόμενοι θα λαμβάνουν ε¬ 
πίδομα, που θα καταβάλλεται στο τέλος κάθε μήνα, ίσο 
προς το μέσο όρο των πράγματι καταβληθεισών εντός 
του 1994 αποδοχών τους, χωρίς να λαμβάνονται υπόψη 
τα επιδόματα εορτών και κανονικής άδειας και μέχρι 
ποσού τριακοσίων χιλιάδων (300.000) δραχμών ανά 
μήνα. 

Για το διάστημα της επανακατάρτισης οι εκπαιδευό¬ 
μενοι υπάγονται στην ασφάλιση, κύρια και επικουρική, 
των ιδίων κλάδων στους οποίους ήταν ασφαλισμένοι 
κατά τη διάρκεια της εργασίας τους στην επιχείρηση. 
Το σύνολο των σχετικών εισφορών βαρύνει τον Ο.Α.Ε.Δ.. 

Μετά τη λήξη της επανακατάρτισης λαμβάνεται μέ¬ 
ριμνα για τοποθέτηση των επανακαταρτισθέντων σε 
κατάλληλη επιδοτούμενη απασχόληση. Ως τέτοια θεω¬ 
ρείται εκείνη που συγκεντρώνει τις προϋποθέσεις του 
άρθρου 15 του ν.δ/τος 2961/1954. 

Εφόσον δεν καταστεί δυνατή η τοποθέτηση σε ερ¬ 
γασία, ο έπανακαταρτισθείς λαμβάνει τακτική επιδότηση 
ανεργίας διάρκειας δεκαοκτώ (18) μηνών, με ημερήσιο 

επίδομα αυξημένο κατά εξήντα τοις εκατό (60%) σε 
σχέση με αυτό των κοινών ανέργων. 

δ. Όσοι επιλέξουν την ειδική επιδότηση ανεργίας θα 
λαμβάνουν τακτική επιδότηση διάρκειας είκοσι τεσσάρων 
(24) μηνών με ημερήσιο επίδομα αυξημένο κατά εξήντα 
τοις εκατό (60%) σε σχέση με αυτό των κοινών ανέργων. 
Για το ίδιο διάστημα θα καταβάλλεται από τον Ο.Α.Ε.Δ.' 
στους οικείους ασφαλιστικούς οργανισμούς το σύνολο 
των εισφορών προαιρετικής ασφάλισης., κύριας και ε¬ 
πικουρικής, που αντιστοιχούν στο μέσο όρο των πράγ¬ 
ματι καταβληθεισών εντός του 1994 αποδοχών, χωρίς 
να λαμβάνονται υπόψη τα επιδόματα εορτών και κα¬ 
νονικής άδειας και για αποδοχές μέχρι τριακόσιες εξήντα 
χιλιάδες (360.000) δραχμές ανά μήνα. 

Εφόσον μέχρι τη λήξη της επιδότησης αυτής ο 
ασφαλισμένος δεν έχει συνταξιοδοτηθεί, χωρίς υπαι- 
τιότητά του, συνεχίζεται η ασφάλιση του προηγούμενου 
εδαφίου για ένα (1) ακόμη, κατά μέγιστη διάρκεια, έτος. 

ε. Με κοινή απόφαση των Υπουργών Εργασίας και 
Βιομηχανίας, Ενέργειας και Τεχνολογίας καθορίζονται 
οι όροι, οι προϋποθέσεις, τα απαιτούμενα δικαιολογητικά 
και κάθε αναγκαία λεπτομέρεια για την εφαρμογή των 
διατάξεων της παρούσας παραγράφου. 

Η δήλωση για οικειοθελή αποχώρηση πρέπει να υ¬ 
ποβληθεί στη Διοίκηση της Εταιρείας ΕΛΛΗΝΙΚΑ ΝΑΥ¬ 
ΠΗΓΕΙΑ Α.Ε." εντός δεκαπενθημέρου από την ανάδειξη 
του πλειοδότη και θα ενεργοποιείται αμέσως μετά την 
επικύρωση της σύμβασης από τη Βουλή και την εγκα¬ 
τάσταση του πλειοδότη. 

Η προθεσμία αυτή μπορεί να παραταθεί με απόφαση 
του Αναπληρωτή Υπουργού Βιομηχανίας, Ενέργειας και 
Τεχνολογίας. 

στ. Τα ποσά που απαιτούνται για την υλοποίηση των 
ρυθμίσεων του παρόντος, εφόσον δεν εξευρεθούν από 
κονδύλια σχετικών προγραμμάτων της Ευρωπαϊκής Έ¬ 
νωσης, θα βαρύνουν τον προϋπολογισμό του προγράμ¬ 
ματος δημοσίων επενδύσεων. 

12. Με συμφωνία του Δημοσίου και της Ε.Τ.Β.Α. - 
ως πιστωτών της Εταιρίας Ελληνικά Ναυπηγεία Α.Ε." 
σε ποσοστό ανώτερο του εξήντα τοις εκατό (60%) του 
συνόλου και του σαράντα τοις εκατό (40%) των ε¬ 
μπραγμάτους ασφαλισμένων απαιτήσεων κατά της εν 
λόγω Εταιρίας - και της ιδίας διαγράφονται κατά πο¬ 
σοστό ενενήντα οκτώ τοις εκατό (98%) όλες οι υφι¬ 
στάμενες υποχρεώσεις της, είτε αναφέρονται στα βιβλία 
της είτε όχι, καθώς και εκείνες που θα δημιουργηθούν 
εν τω μεταξύ, μέχρι την ημερομηνία υπογραφής της 
σύμβασης μεταβίβασης των μετοχών και πάντως όχι 
μεταγενέστερα της 30.6.1995. Στη συμφωνία των πι¬ 
στωτών δεν υπάγονται κατ' εξαίρεση οι προκαταβολές 
του Γενικού Επιτελείου Ναυτικού (Γ.Ε.Ν.), οι αξιώσεις 
των προμηθευτών υλικών και εφοδίων, καθώς και των 
εργολάβων - υπεργολάβων, στους οποίους θα κατα¬ 
βάλλονται τα ήδη οφειλόμενα και τα δημιουργούμενα 
στο μεταξύ χρέη. Κάθε άλλη προηγούμενη τέτοια συμ¬ 
φωνία μεταξύ των ιδίων ή άλλων πιστωτών και της 
επιχείρησης καταργείται. 

Οι πιστωτές, των οποίων οι απαιτήσεις διαγράφονται, 
σύμφωνα με την παραπάνω συμφωνία, θα ικανοποιηθούν 
κατ' αναλογία των πιστώσεών τους από το τίμημα που 
θα επιτευχθεί, μετά την αφαίρεση: α) των εξόδων 
διενέργειας και υποστήριξης του διαγωνισμού και β) 
των αποζημιώσεων του προσωπικού, σύμφωνα με την 
παράγραφο 10 του παρόντος άρθρου. Στην κατ' ανα¬ 
λογία αυτή κατανομή του τιμήματος το Δημόσιο θα 


καταταγεί και για τη ζημία του Πολεμικού Ναυτικού που 
διαγράφεται δυνάμει της διατάξεως του εδαφίου δ' της 
παραγράφου 13 του παρόντος άρθρου. 

Ειδικότερα, τα μέχρι τη μεταβίβαση των μετοχών της 
Εταιρίας χρέη προς τα ασφαλιστικά ταμεία και οργα¬ 
νισμούς κύριας και επικουρικής ασφάλισης, που θα 
διαγραφούν και δεν θα αναπληρωθούν κατά τις παρα¬ 
πάνω διατάξεις, αναλαμβάνονται από το Δημόσιο. 

13. Οι συμβάσεις ναυπηγήσεων, επισκευών και κατα¬ 
σκευών συνεχίζονται και μετά τη μεταβίβαση των με¬ 
τοχών χωρίς καμία μεταβολή. Ειδικότερα, για την από 
10.5.1989 σύμβαση ναυπήγησης των τριών φρεγατών 
του Πολεμικού Ναυτικού ορίζεται ότι η ναυπήγησή τους 
θα συνεχισθεί και από το νέο φορέα, σύμφωνα με τους 
όρους και τις προϋποθέσεις της παραπάνω σύμβασης, 
με τις ακόλουθες διαφορές: 

α) Κατά τροποποίηση του άρθρου 17 παρ. 2 της 
σύμβασης, ο συμβατικός χρόνος παράδοσης παρατεί- 
νεται για το πρώτο πλοίο κατά δεκαεπτά (17) μήνες, 
για το δεύτερο κατά δώδεκα (12) μήνες και για το τρίτο 
κατά οκτώ (8) μήνες. Η περίοδος χάριτος προσδιορίζεται 
σε πέντε (5) μήνες, των σχετικών άρθρων της σύμβασης 
τροποποιουμένων αναλόγως. 

β) Κατά τροποποίηση του άρθρου 5 παρ. 2 της 
σύμβασης, η δωδεκαήμερη προθεσμία πληρωμής γίνεται 
εικοσαήμερη και η δεκαήμερη προθεσμία της παρ. 3 
του ίδιου άρθρου γίνεται εικοσαήμερη. 

γ) Το άρθρο 19.1.2 της σύμβασης μεταξύ Πολεμικού 
Ναυτικού και της Εταιρίας ΕΛΛΗΝΙΚΑ ΝΑΥΠΗΓΕΙΑ 
Α.Ε.", που αφορά ποινικές ρήτρες για την τυχόν κα¬ 
θυστέρηση του έργου, τροποποιείται ως ακολούθως: 

"Εάν η παράδοση κάθε πλοίου, όπως αυτή καθορίζεται 
στο άρθρο 17 και τροποποιείται με το παρόν, καθυ¬ 
στερήσει πέραν της περιόδου χάριτος θα πληρωθούν 
από την Εταιρία “ΕΛΛΗΝΙΚΑ ΝΑΥΠΗΓΕΙΑ Α.Ε." οι εξής 
ποινικές ρήτρες υπολογιζόμενες επί του βασικού τιμή¬ 
ματος, όπως αναφέρεται στο άρθρο 4.1.1 της σύμβασης. 

- Για καθυστέρηση από την 
πρώτη μέχρι την τριακοστή 

ημέρα - 0.01% ανά ημέρα 

- Για καθυστέρηση από την 
τριακοστή πρώτη μέχρι την 

εξηκοστή ημέρα 0.02% ανά ημέρα 

- Για καθυστέρηση από την 
εξηκοστή πρώτη μέχρι την 

ενενηκοστή ημέρα 0.03% ανά ημέρα 

- Για καθυστέρηση από την 
ενενηκοστή πρώτη μέχρι την 

εκατοστή εικοστή ημέρα 0.04% ανά ημέρα 

- Για καθυστέρηση από την 

εκατοστή εικοστή πρώτη μέ¬ 
χρι την εκατοστή πεντηκο¬ 
στή ημέρα 0.05% ανά ημέρα 

- Για καθυστέρηση από την 
εκατοστή πεντηκοστή πρώ¬ 
τη ημέρα μέχρι την αντίστοι¬ 
χη περίοδο καθυστέρησης, 
όπως προβλέπεται στο άρ¬ 
θρο 19.1.3 για κάθε πλοίο 0.06% ανά ημέρα". 

δ) Η ζημία του Πολεμικού Ναυτικού, λόγω των κα¬ 
θυστερήσεων στη ναυπήγηση των τριών φρεγατών, 
εκκαθαριζόμενη οριστικά στο ποσόν των πέντε δισε- 

κατομμυρίων (5.000.000.000) δραχμών, διαγράφεται εκ 
του νόμου σε ποσοστό εκατό τοις εκατό (100%). Δια¬ 
γράφεται επίσης καθ' ολοκληρίαν κάθε ανταξίωση της 
Εταιρίας “ΕΛΛΗΝΙΚΑ ΝΑΥΠΗΓΕΙΑ Α.Ε.” για καθυστέρηση 
καταβολής του εργολαβικού ανταλλάγματος, όπως και 
για οποιαδήποτε άλλη αιτία, κατά του Πολεμικού Ναυ¬ 
τικού και αντιστρόφως. 

ε) Το βραδύτερο είκοσι (20) ημέρες προ της τελευ¬ 
ταίας ημέρας του διαγωνισμού η Εταιρία ΕΛΛΗΝΙΚΑ 
ΝΑΥΠΗΓΕΙΑ Α.Ε.“ οφείλει να συντάξει αποτίμηση του 
εκτελεσθέντος έργου και να προσδιορίσει τις εισπράξεις 
που πραγματοποιήθηκαν. Η αποτίμηση αυτή θεωρείται 
από το Πολεμικό Ναυτικό, ενημερώνεται κατά την υ¬ 
πογραφή της σύμβασης μεταβίβασης και προσαρτάται 
στο μεταβιβαστικό συμβόλαιο. 

Για όσο χρόνο διαρκεί η ναυπήγηση των τριών φρε¬ 
γατών του Πολεμικού Ναυτικού, ο Αναπληρωτής Υ¬ 
πουργός Βιομηχανίας, Ενέργειας και Τεχνολογίας και 
ο αρμόδιός Υφυπουργός Οικονομικών δικαιούνται, με 
κοινή απόφασή τους, να διορίσουν ένα (1) μέλος του 
Διοικητικού Συμβουλίου της Εταιρίας ΕΛΛΗΝΙΚΑ ΝΑΥ¬ 
ΠΗΓΕΙΑ Α.Ε.'. 

14. Προστίθεται περίπτωση ε στην παρ. 1 του άρθρου 
23 του ν. 1577/1985 (ΦΕΚ 210 Α ), όπως συμπληρώθηκε 
διαδοχικά με την παρ. 5 του άρθρου 13 του ν. 1647/1986 
(ΦΕΚ 141 Α’) και την παρ. 18 του άρθρου 6 του ν. 
2052/1992 (ΦΕΚ 94 Α ), ως εξής: 

ε) Τα μέχρι τη δημοσίευση του νόμου αυτού κατα- 
σκευασθέντα κτίρια, εγκαταστάσεις και λοιπές κατα¬ 
σκευές, που βρίσκονται εντός του Ελεύθερου Τελω¬ 
νειακού Συγκροτήματος της Εταιρίας ΕΛΛΗΝΙΚΑ ΝΑΥ¬ 
ΠΗΓΕΙΑ Α.Ε." θεωρούνται νομίμως υφιστάμενα ως έ¬ 
χουν. 

15. Η Εταιρία "ΕΛΛΗΝΙΚΑ ΝΑΥΠΗΓΕΙΑ Α.Ε." διατηρεί 
- και μετά τη μεταβίβαση των μετοχών της σε εκτέλεση 
του διαγωνισμού - κάθε μορφής προνόμια (πλην φο¬ 
ρολογικών) και άδειες που νόμιμα ή συμβατικά της 
έχουν παρασχεθεί. 

Η ρύθμιση που προβλέπεται από την παρ. 10 του 
άρθρου 7 της από 12.9.1956 σύμβασης μεταξύ του 
Δημοσίου και του ιδρυτή της Εταιρίας ΕΛΛΗΝΙΚΑ ΝΑΥ¬ 
ΠΗΓΕΙΑ Α.Ε." Στ. Νιάρχου, η οποία κυρώθηκε με το 
ν δ. 3593/1956 (ΦΕΚ 238 Α), ισχύει και για τη νέα 
γραμμή αιγιαλού (όπως αυτή ορίζεται από τη 16301/ 
30 9.1994 απόφαση της Νομαρχίας Δυτ. Αττικής, ΦΕΚ 
1147 Δ), καθώς και για την παρεμβληθεΐσα μεταξύ 
αυτής και της παλαιός γραμμής λωρίδα γης, επί των 
οποίων η Εταιρία θα έχει δικαίωμα αποκλειστικής χρήσης, 
καθόλη τη διάρκεια διατήρησης της επιχείρησης κυρίως 
ως ναυπηγείου. 

16. Η τήρηση των βιβλίων της Εταιρίας ΕΛΛΗΝΙΚΑ 
ΝΑΥΠΗΓΕΙΑ Α Ε." μπορεί να γίνεται εφεξής σε δραχμές, 
με έναρξη τη χρήση που αρχίζει την 1.1.1996. 

Για τη μεταφορά των υπολογισμών από δολλάρια 
Η.Π.Α. σε δραχμές θα χρησιμοποιηθεί η επίσημη ίιχιπ9 
ισοτιμία δραχμής - δολλαρίου Η.Π.Α. που θα ισχύει την 
ημερομηνία αυτή (1.1.1996). 

Αυξήσεις μετοχικού κεφαλαίου της Εταιρίας, οι οποίες 
πραγματοποιήθηκαν στο παρελθόν σε δραχμές, ισοδυ- 
ναμούν με αυξήσεις σε δολλάρια Η.Π.Α. με την επίσημη 
ίιχιης; ισοτιμία της ημερομηνίας των Γενικών Συνελεύ¬ 
σεων των μετόχων της Εταιρίας “ΕΛΛΗΝΙΚΑ ΝΑΥΠΗ¬ 
ΓΕΙΑ Α.Ε.', κατά τις οποίες έχουν ληφθεί οι σχετικές 
αποφάσεις. 

Η διάταξη της παρ. 4 του άρθρου 16 της από 12.9.1956 


σύμβασης του Ελληνικού Δημοσίου με τον ιδρυτή της 
Εταιρίας “ΕΛΛΗΝΙΚΑ ΝΑΥΠΗΓΕΙΑ Α.Ε.' Στ. Νιάρχο, 
όπως αυτή κυρώθηκε με το ν.δ. 3593/1956, καταργείται 
και παραγράφεται τυχόν σχετική αξίωση της Τράπεζας 
της Ελλάδος για κάλυψη σε συνάλλαγμα του χρεωστικού 
υπολοίπου .του σχετικού παρ' αυτή λογαριασμού της 
Εταιρίας "ΕΛΛΗΝΙΚΑ ΝΑΥΠΗΓΕΙΑ Α.Ε.'. 

Άρθρο 2 

Συμπλήρωση, ερμηνεία και τροποποίηση διατάξεων 
για τις αποκρατικοποιήσεις 

1. Η παρ. 16 του άρθρου 46α του ν. 1892/1990 
τροποποιείται ως εξής: 

“16. Με απόφαση του Υπουργού Βιομηχανίας, Ενέρ¬ 
γειας και Τεχνολογίας, που εκδίδεται μετά από σχετική 
αίτηση του εκκαθαριστή, είναι δυνατόν να παρατείνονται 
οι προθεσμίες των παραγράφων 3,4,5,7 και 11 του 
παρόντος άρθρου, μία μόνο κατά περίπτωση φορά και 
μέχρι του διπλάσιου του χρόνου, που προβλέπεται από 
τις εν λόγω παραγράφους. Ωσαύτως με απόφαση του 
ίδιου Υπουργού μπορεί να αυξομειώνονται τα δικαιώματα 
και οι αμοιβές συμβολαιογράφων, δικηγόρων, δικαστικών 
επιμελητών και υποθηκοφυλάκων της παραγράφου 13." 

2. Η αληθής έννοια της παρ. 7α του άρθρου 46α του 
ν. 1892/1990, όπως αυτή προστέθηκε με το άρθρο 53 
παρ. 2 του ν. 2224/1994, είναι ότι, εφόσον οι πιστωτές 
υποβάλλουν εγγράφως -στον εκκαθαριστή, εντός της 
προβλεπόμενης στη διάταξη αυτή μηνιαίας προθεσμίας, 
τυχόν παρατηρήσεις τους ή ζητήσουν διευκρινίσεις ή 
βελτιώσεις των προσφορών, το δικαίωμά τους για α¬ 
νάδειξη του κατά την κρίση τους - με βάση είτε τις 
αρχικές είτε τις τυχόν βελτιωμένες προσφορές - τελικού 
πλειοδότη δεν υπόκειται σε προθεσμία. 

3. Η αληθής έννοια της διάταξης της παρ. 4 του 
άρθρου 46 του ν. 1892/1990, όπως η παράγραφος αυτή 
αντικαταστάθηκε με το άρθρο 14 του ν. 2000/1991, 
είναι ότι η προβλεπόμενη από την εν λόγω διάταξη 
απαγόρευση αφορά όλα τα χρέη της υπό ειδική εκκα¬ 
θάριση επιχείρησης, τόσο εκείνα που δημιουργήθηκαν 
πριν όσο και εκείνα που δημιουργούνται μετά την έκδοση 
της απόφασης του Εφετείου. 

4. Στο άρθρο 46α του ν. 1892/1990, όπως τροπο¬ 
ποιήθηκε και ισχύει, προστίθενται οι ακόλουθες παρά¬ 
γραφοι 23 και 24: 

“23. Με την υπογραφή της συμβάσεως της παραγρά¬ 
φου 7 του παρόντος και κάθε άλλης σχετικής με τη 
μεταβίβαση ιδιωτικοποιούμενης επιχείρησης συμβάσεως, 
συμμεταβιβάζονται αυτοδικαίως στον πλειοδότη και οι 
πάσης φύσεως διοικητικές άδειες που συνδέονται με 
τη λειτουργία της επιχείρησης και των μεταβιβαζόμενων 
στοιχείων ενεργητικού. Περιλαμβάνονται και οι άδειες 
για όσο χρόνο ισχύουν και πάντως για περίοδο όχι 
μικρότερη του έτους ή του τυχόν προβλεπόμενου από 
ειδική διάταξη χρόνου υποχρεωτικής λειτουργίας της 
επιχείρησης, στη συνέχεια δε εκδίδεται επιβεβαιωτική 
πράξη μεταβιβάσεως της άδειας στο όνομα του πλειο¬ 
δότη. Το αυτό ισχύει και για τα δικαιώματα μεταλλειο- 
κτησίας, τα οποία αποτελούν τμήμα του μεταβιβαζόμενου 
ενεργητικού. 

24. Το Δημόσιο, εκπροσωπούμενο από τον Υπουργό 
Βιομηχανίας, Ενέργειας και Τεχνολογίας ή οποιονδή- 
ποτε άλλο Υπουργό ορίσει η Διυπουργική Επιτροπή 
Αποκρατικοποίησης (Δ.Ε.Α.), δύναται κατά την κρίση 
του να συμβάλλεται ως εκ τρίτου συμβαλλόμενος στις 

συμβάσεις μεταβιβάσεως της παραγράφου 7 του πα¬ 
ρόντος άρθρου, όπως και σε οποιαδήποτε άλλη σύμβαση 
αποκρατικοποίησης και να αποδέχεται την ανάληψη 
υποχρεώσεων από τον αποκ'τώντα για τη διενέργεια 
επενδυτικών προγραμμάτων σχετικά με τα στοιχεία 
ενεργητικού τα οποία αποκτά, την ανάπτυξη επιχειρη¬ 
ματικών σχεδίων δράσεως και την εξασφάλιση θέσεων 
εργασίας. Σε περίπτωση κατά την οποία για τη μετα¬ 
βίβαση οποιωνδήποτε περιουσιακών στοιχείων απαιτείται 
προηγούμενη άδεια οποιοσδήποτε αρχής, η άδεια αυτή 
θεωρείται παρασχεθείσα, εφόσον συμβάλλεται ως τρίτος 
το Δημόσιο κατά το προηγούμενο εδάφιο 

5. Στο τέλος της παρ. 1 του άρθρου 70 του ν. 2065/ 
1992 προστίθεται το ακόλουθο εδάφιο: 

Η Διυπουργική Επιτροπή Αποκρατικοποίησης (Δ.Ε.Α ) 
μπορεί να συγκροτεί επιτροπές παρακολούθησης, πα¬ 
ραλαβής και εγκρίσεως πληρωμών για το έργο συμ¬ 
βούλων εξυγίανσης, αναδιάρθρωσης και αποκρατικο¬ 
ποίησης". 

6. Η περίπτωση α' της παρ. 1 του άρθρου 44 του ν. 
1892/1990 τροποποιείται ως ακολούθως: 

'α. Οι συμβεβλημένοι πιστωτές εκπροσωπούν το ε¬ 
ξήντα τοις εκατό (60%) του συνόλου των απαιτήσεων, 
στο οποίο πρέπει να περιλαμβάνεται και το σαράντα 
τοις εκατό (40%) των τυχόν εμπραγμάτως ασφαλισμέ¬ 
νοι, όπως οι απαιτήσεις αυτές εμφανίζονται στα τη¬ 
ρούμενα από την επιχείρηση βιβλία και τον ισολογισμό 
της τελευταίας πριν από τη σχετική συμφωνία εταιρικής 
χρήσης. Σε περίπτωση που συμβάλλεται ως πιστωτής 
που εκπροσωπεί το εξήντα τοις εκατό (60%) του συ¬ 
νόλου των απαιτήσεων αυτών ο Οργανισμός Οικονο¬ 
μικής Ανασυγκρότησης των Επιχειρήσεων Α.Ε. (Ο.Α.Ε.), 
δεν απαιτείται για την επίτευξη της συμφωνίας αυτής 
να περιλαμβάνεται στο ποσοστό αυτό και το σαράντα 
τοις εκατό (40%) των τυχόν εμπραγμάτως ασφαλισμέ¬ 
νων”. 

7. Σε κάθε διαγωνισμό για την αποκρατικοποίηση 
επιχείρησης ή στοιχείων του ενεργητικού της, σύμφωνα 
με τις διατάξεις των άρθρων 44, 46 και 46α του ν. 2000/ 
1991, όπως τροποποιήθηκε και ισχύει σήμερα, οι πι¬ 
στωτές έχουν το δικαίωμα, κατά την κρίση τους, να 
απορρίψουν προσφορές που περιέχουν όρους ή αιρέ¬ 
σεις, ανεξάρτητα αν αυτές υπερτερούν άλλων προ¬ 
σφορών ή να θεωρησουν τους όρους αυτούς ως μη 
νεγραμμενους, οπότε η προσφορά παραμένει δεσμευ¬ 
τική κατά το υπόλοιπο περιεχόμενό της. Προκειμένου 
για διαγωνισμούς που έχουν ήδη διεξαχθεί χωρίς να 
έχει ολοκληρωθεί η σχετική διαδικασία, η θεώρηση των 
όρων ή αιρέσεων ο^ς μη γεγραμμένων προυποθετει τη 
συναίνεση του υποβαλλόντος τη σχετική προσφορά. 

8. Σε κάθε περίπτωση αποκρατικοποίησης επιχείρησης 
ή στοιχείων του ενεργητικού της, ο νέος φορέας 
δικαιούται να ασκήσει το δικαίωμα ιδιόχρησης, εφόσον 
συντρέχουν οι προς τούτο νόμιμες προϋποθέσεις, χωρίς 
να απαιτείται η προηγούμενη επί τριάντα (30) μήνες 
άσκηση εμπορικών δραστηριοτήτων κατ επάγγελμα, που 
προβλέπεται στο άρθρο 9 παρ. 2 του ν. 813/1978, όπως 
αντικαταστάθηκε με το άρθρο 4 του ν. 1229/1982. 

9. Το άρθρο 49 του ν 1892/1990 αντικαθίσταται ως 
εξής: 

Αρθρο 49 

1 Στις περιπτώσεις πώλησης ή κάθε άλλου είδους 
μεταβίβασης επιχειρήσεων ή του συνόλου ίων στοιχείων 


του ενεργητικού τους ή της πλειοψηφίας των μετοχών 
των επιχειρήσεων αυτών που ανήκουν στα κάθε είδους 
νομικά πρόσωπα δημόσιου τομέα, όπως αυτός οριοθε - 
τείται από τις ισχυουσες διατάξεις, ως και των θυγα¬ 
τρικών εταιριών των επιχειρήσεων αυτών, οι άμεσοι και 
έμμεσοι φόροι και κάθε άλλη σχετική επιβάρυνση, που 
ανάγονται σε προηγούμενο της μεταβίβασης χρονικό 
διάστημα, βαρύνουν αποκλειστικά τους πωλητές του 
ευρύτερου δημόσιου τομέα και βεβαιώνονται αποκλει¬ 
στικά εις βάρος τους. 

Η επιβάρυνση των πωλητών από την εν λόγω αιτία 
δεν μπορεί να υπερβαίνει το τίμημα που συνομολόγησαν 
να εισπραξουν από την πώληση ή μεταβίβαση. Οι κατά 
το πρώτο εδάφιο φόροι και άλλες σχετικές επιβαρύνσεις 
κατανέμονται μεταξύ των πωλητών ανάλογα με το 
ποσοστό συμμετοχής τους στο μετοχικό κεφάλαιο κατά 
το χρόνο της πώλησης ή μεταβίβασης. Αν μετά την 
κατανομή αυτή δεν καλύπτεται πλήρως το ποσό των 
οφειλώμενων φορών, το υπόλοιπο διαγράφεται εις βάρος 
του Δημοσίου. 

2. Προκειμένου για ήδη μεταβιβασθείσες επιχειρήσεις 
φορολογικές επιβαρύνσεις της παραγράφου 1 του πα¬ 
ρόντος άρθρου, που έχουν βεβαιωθεί σε βάρος τους 
μετά τη μεταβίβασή τους και ανάγονται σε προηγούμενο 
της μεταβίβασης χρονικό διάστημα, διαγράφονται με 
απόφαση του προϊσταμένου των αρμόδιων Δ.Ο.Υ. και 
βεβαιώνεται στη συνέχεια από τον ίδιο προϊστάμενο 
σε βάρος των πωλητών του ευρύτερου δημόσιου τομέα 
κατά τα οριζόμενα στο παρόν άρθρο. Η παράλειψη 
διενέργειας των μεταβολών αυτών συνιστά για τον 
προϊστάμενο της αρμόδιας Δ.Ο.Υ. βαρύ πειθαρχικό πα¬ 
ράπτωμα. 

3. Εξαιρετικώς, τα προαναφερόμενα στις διατάξεις 
των παραγράφων 1 και 2 του παρόντος άρθρου δεν 
ισχύουν στις περιπτώσεις που ο αγοραστής των επι¬ 
χειρήσεων αυτών έχει εγγράφως αναλάβει τα παραπάνω 
φορολογικά βάρη." 

Άρθρο 3 

1. Η παρ. 2 του άρθρου 2 του ν. 4483/1965 αντικα¬ 
θίσταται ως εξής: 

"2. Η ανωτέρω υπεύθυνη δήλωση, πλην των διπλω¬ 
ματούχων μηχανικών, συνοδευόμενη από λεπτομερές 
σχέδιο της εγκατάστασης, στο υπόμνημα του οποίου 
αναγράφονται τα από τους ισχύοντες κανονισμούς και 
εγκυκλίους διαταγές του Υπουργείου Βιομηχανίας, Ε¬ 
νέργειας και Τεχνολογίας καθοριζόμενα συμπληρωμα¬ 
τικά στοιχεία, θεωρείται για το γνήσιο της υπογραφής 
του ηλεκτρολόγου εγκαταστάτη, την ειδικότητα και 
κατηγορία της άδειός του και τη χρονική ισχύ της 
αυθημερόν από το οικείο επαγγελματικό σωματείο. Σε 
διαφορετική περίπτωση ή στην περίπτωση που δεν 
υπάρχει αντίστοιχο σωματείο η παραπάνω θεώρηση 
γίνεται από την οικεία Νομαρχιακή Υπηρεσία του Υ¬ 
πουργείου Βιομηχανίας, Ενέργειας και Τεχνολογίας. Το 
σωματείο έχει το δικαίωμα να αρνηθεί τη θεώρηση μόνο 
εφόσον διαπιστώσει ότι τα παραπάνω στοιχεία δεν 
ανταποκρίνονται στην πραγματικότητα, υποχρεούται δε 
στην περίπτωση αυτή να αιολογήσει γραπτά τους λόγους 
'της άρνησης της θεώρησης επί της δήλωσης και να 
διαβιβάσει αυτήν εντός δύο (2) ημερών στην αρμόδια 
Νομαρχιακή Υπηρεσία του Υπουργείου Βιομηχανίας, Ε¬ 
νέργειας και Τεχνολογίας." 

2. Η παρ. 2 του άρθρου 3 του ν. 4483/1965 αντικα- 

θίσταται ως εξής: 

“2. Ανεξάρτητα από τα παραπάνω, οι ηλεκτρολόγοι 
εγκαταστάτες υποχρεούνται επίσης στη χωρίς οποια¬ 
δήποτε αμοιβή αποκατάσταση των βλαβών των ηλε¬ 
κτρικών εγκαταστάσεων που έχουν κατασκευάσει εφό¬ 
σον: α) η βλάβη σημειωθεί εντός διετίας από τη χο¬ 
ρήγηση της βεβαίωσης και υπεύθυνης δήλωσης του 
άρθρου 2 του ν. 4483/1965, όπως αυτό τροποποιήθηκε 
και ισχύει και β) έχει εκδοθεί αιτιολογημένη απόφαση 
από την αρμόδια Νομαρχιακή Υπηρεσία του Υπουργείου 
Βιομηχανίας, Ενέργειας και Τεχνολογίας, με την οποία 
καταλογίζεται ευθύνη σε αυτούς μετά από προηγούμενο 
έλεγχο της εγκατάστασης από υπαλλήλους της Υπη¬ 
ρεσίας Βιομηχανίας ή της Δ.Ε.Η.." 

3 Η παρ. 1 του άρθρου 6 του ν. 4483/1965 αντικα¬ 
θίσταται ως εξής: 

Ί. Το Υπουργείο Βιομηχανίας, Ενέργειας και Τεχνο¬ 
λογίας δια των υπαλλήλων του ή υπαλλήλων της Δ.Ε.Η. 
διενεργεί ελέγχους ή προβαίνει οποτεδήποτε σε έλεγχο 
των πόσης ψύσεως ηλεκτρικών εγκαταστάσεων προ- 
κειμένου να διαπιστωθεί η τήρηση των διατάξεων του 
παρόντος. 

Στους ελέγχους αυτούς δυνατόν να παρίσταται εκ¬ 
πρόσωπος δευτεροβάθμιων συνδικαλιστικών φορέων 
των ηλεκτρολόγων. Σε περίπτωση που οι ιδιοκτήτες ή 
οι ένοικοι δεν επιτρέψουν τη διενέργεια των σχετικών 
ελέγχων, το παρεχόμενο ηλεκτρικό ρεύμα δύναται να 
διακόπτεται μετά από έγγραφη σχετική ειδοποίηση των 
αρμόδιων υπηρεσιών του Υπουργείου Βιομηχανίας, Ε¬ 
νέργειας και Τεχνολογίας προς τη Δ.Ε.Η.." 

4. Στο άρθρο 5 παρ. 1 του ν.δ/τος 2596/1953 (ΦΕΚ 
258 Α ), όπως αντικαταστάθηκε με το άρθρο 9 του ν. 
4483/1965, ο αριθμός χίλια (1.000) αντικαθίσταται με 
τον αριθμό τριακόσιες χιλιάδες (300.000). 

5. Στο άρθρο 5 παρ. 2 του ν.δ/τος 2596/1953, όπως 
αντικαταστάθηκε με το άρθρο 9 του ν. 4483/1965 (ΦΕΚ 
118 Α'), ο αριθμός διακόσια (200) αντικαθίσταται με τον 
αριθμό πενήντα χιλιάδες (50.000). 

Τα ποσά προστίμων, που προβλέπονται στις ως άνω 
παραγράφους 4 και 5 του παρόντος άρθρου, δύνανται 
να αναπροσαρμόζονται με κοινή απόφαση των Υπουρ¬ 
γών Οικονομικών και Βιομηχανίας, Ενέργειας και Τε¬ 
χνολογίας 


Άρθρο 5 

1. Στο τέλος της παρ. 2 του άρθρου 23α του ν. 
1892/1990 (ΦΕΚ 101 Α'), όπως τροποποιήθηκε και 
συμπληρώθηκε με το ν. 2234/1994 (ΦΕΚ 142 Α') προ¬ 
στίθενται τα εξής: 

"Κατ' εξαίρεση, κατά την πρώτη εφαρμογή της πα¬ 
ρούσας διάταξης, οι αιτήσεις των επιχειρήσεων για την 
υπαγωγή των επιχειρηματικών σχεδίων (Βυείηοδδ ΡΙαη) 
στις διατάξεις του παρόντος άρθρου υποβάλλονται στη 
Γενική Γραμματεία Βιομηχανίας του Υπουργείου Βιομη¬ 
χανίας, Ενέργειας και Τεχνολογίας μέχρι 28 Απριλίου 
1995." 

2. Στο τέλος του α' εδαφίου της παρ. 4α του άρθρου 
23β του ν. 1892/1990 (ΦΕΚ 101 Α'), όπως τροποποιήθηκε 
και συμπληρώθηκε με το ν. 2234/1994 (ΦΕΚ 142 Α), 
προστίθενται τα εξής: 

"Κατ' εξαίρεση, κατά την πρώτη εφαρμογή της πα¬ 
ρούσας διάταξης, οι αιτήσεις επιχειρήσεων για την 
υπαγωγή .τους στις διατάξεις της παραγράφου 1 του 
παρόντος άρθρου, υποβάλλονται εις διπλούν στη Γενική 
Γραμματεία Βιομηχανίας του Υπουργείου Βιομηχανίας, 
Ενέργειας και Τεχνολογίας μέχρι 28 Απριλίου 1995." 


Άρθρο 6 

Η ισχύς του νόμου αυτού αρχίζει από τη δημοσίευσή του 
στην Εφημερίδα της Κυβερνήσεως, εκτός αν ορίζεται διαφο¬ 
ρετικά στις επιμέρους διατάξεις. 

Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κράτους. 

Αθήνα, 14 Απριλίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΕΘΝΙΚΗΣ ΑΜΥΝΑΣ 

Γ. ΑΡΣΕΝΗΣ 

ΟΙΚΟΝΟΜΙΚΩΝ 

Α. ΠΑΠΑΔΟΠΟΥΛΟΣ 


ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΤΩΝΙΟΥ 

ΕΡΓΑΣΙΑΣ 

I. ΣΚΟΥΛΑΡΙΚΗΣ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Κ. ΛΑΛίΩΤΗΣ 


ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ 
ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ 


Κ. ΣΗΜΙΤΗΣ 


Άρθρο 4 

Στο τέλος της παρ. 2 του άρθρου 2 του ν. 2000/1991 
προστίθεται εδάφιο που έχει ως εξής: 

'Ο Υπουργός Εθνικής Οικονομίας ως Πρόεδρος της 
ΔΕΑ μπορεί επίσης να είναι εισηγητής στη ΔΕΑ, πα¬ 
ράλληλα ή ανεξάρτητα από τον εποπτεύοντα την υπό 
αποκρατικοποίηση εταιρία, φορέα ή οργανισμό Υπουργό 
ή/και τον Υπουργό Βιομηχανίας, Ενέργειας και Τεχνο¬ 
λογίας." 


ΟΙ ΑΝΑΠΛΗΡΩΤΕΣ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΒΙΟΜ/ΝΙΑΣ, ΕΝΕΡΓΕΙΑΣ & ΤΕΧΝ/ΓΙΑΣ 

Γ. ΡΩΜΑΙΟΣ X. ΡΟΚΟΦΥΛΛΟΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 14 Απριλίου 1995 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΕΠΟΝΗΣ 


I 

ΕΘΝΙΚΟ ΤΥΠΟΓΡ ΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας 

104 32 

ΤΕΕΕΧ 

22.3211 ΥΡΕΤΟΗ 1 

λειτουργούν καθημερινά από 8.00' έως 13.00' 

ΡΑΧ 

5234312 ] 


ΧΡΗΣΙΜΕΣ ΠΛ ΗΡΟΦΟΡΙΕ Σ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


• Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ Τ Η Σ ΚΥΒ ΕΡ ΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδοιι ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 ^ | Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο- 

Η ετήσια συνδρομή είναι: βοήθειας του Προσωπικού (ΤΑΠΕΤ) 


α) Πα το Τ 

εύχος Α' 

Δρχ. 

20.000 

Δρχ. 

1.000 

β> 

» » 

» 

Β' 


40.000 

» 

2.000 

Υ) 

» » 

» 

Γ 

» 

10.000 

» 

500 

δ) 

» » 

» 

Δ 

» 

40.000 

» 

2.000 

ε) 

» » 

» 

Αναπτυξιακών Πράξεων 

» 

25.000 

» 

1.250 

στ) 

» » 

» 

Ν.Π.Δ.Δ. 

» 

10.000 

» 

500 

ζ) 

» » 

» 

ΠΑΡΑΡΤΗΜΑ 

» 

5.000 

» 

250 

η) 

» » 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» » 

>> 

Αν. Ειδικού Δικαστηρίου 

» 

3.000 

» 

150 

ι) 

» » 

» 

Α.Ε. &Ε.Π.Ε. 

» 

210 000 

» 

10.500 

ια) Γιο όλα 

τα Τεύχη εκτός ΤΑΕ-ΕΠΕ 

» 

110.000 

» 

5.500 


Πληροφορίες: τ η λ. 52.48 . 320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












